د افغانی سرې میاشتې له لوری ننګرهار کې ۳۰۰ کورنیو ته د کوچنیو کاروبارونو د رامنځته کولو په موخه نغدی توزیع پیل شوه. نن چهارشنبه د روان سپوږمیز کال د جمادی الثانی په ۷مه نېټه د ننګرهار ولایت جلال آباد ښار د بېلابېلو ناحیو له ۳۰۰ اړمنو کورنیو څخه دوی ته د کوچنیو کاروبارونو د رامنځته کولو په موخه ۱۰۰ کورنیو ۲۶۰۰۰۰۰ افغانیو د کوچنی کاروبار د وسائلو د اخیستلو لپاره توزیع پیل شوه. یاد نغدی مرسته د نړیوال فدراسیون په مالی ملاتړ تر سره کېږی، هدف یې دا دی چې اړمنو وګړو ته د کوچنیو کاروبارونو د رامنځته کولو زمینه برابره شی. د یادونې وړ ده، سبا ورځ به پاتې دوه سوه نورو کورنیو ته ۵۲۰۰۰۰۰ افغانۍ توزیع شی. د یادې نغدی مرستې د توزیع پر مهال د ننګرهار نمایندګۍ رییس، د پېښو ریاست د خطر کموالی آمر، د نړیوال فدراسیون نماینده او ددې ترڅنګ د ننګرهار نمایندګۍ اړوند کارمندانو او رضاکارانو شتون درلود.